Folketing
1998-02-04

Når jeg nu har bedt om ordet til en kort bemærkning, kan jeg undskylde det over for Folketinget med, at det er, fordi jeg egentlig er blevet meget nysgerrig og synes, det er vigtigt, at vi kender hinandens argumenter. For når jeg hører hr. Jens Vibjerg sige amtslig model og politisk kontrol, må jeg kunne få bekræftet, at den model, som hr. Jens Vibjerg i hvert fald gør sig til talsmand for, er, at der skal være politisk kontrol og dermed også politisk manøvrefrihed ude i de 14 amter, og så må jeg spørge hr. Jens Vibjerg: Hvordan sikrer man så ensartetheden i en sådan model? For i min terminologi og i min måde at forstå tingene på hænger de to ting overhovedet ikke sammen.